Előterjesztés Fácánkert Község Önkormányzati Képviselő-testületének

2009. november 26-án tartandó rendes testületi ülésére

Tárgy: A polgármester tájékoztatója a lejárt határidejű határozatok végrehajtásáról, az átruházott hatáskörök gyakorlásáról, valamint az előző ülést követően tett fontosabb intézkedésekről

Előterjesztő és előadó: Orbán Zsolt polgármester

1. Lejárt határidejű határozatok végrehajtásáról

90/2009.(08.27. ) sz. Önkormányzati Képviselő-testületi határozat

Védőnői szolgálat társulási megállapodása aláírásra került.

96/2009.(08.27.) sz. Önkormányzati Képviselő-testületi határozat

Partnertelepülési kapcsolat kezdeményezéséről Szentivánlaborfalva polgármesterét megkerestem. Válaszul megérkezett az együttműködés tervezet, melyet jelen testületi ülés napirendje közt tárgyalja a testület.

97/2009.(08.27. ) sz. Önkormányzati Képviselő-testületi határozat

A buszforduló kialakításához a 205/1. hrsz-ú telekre az adás-vételi szerződés aláírásra került, a megállapodott árat az eladónak az önkormányzat kiegyenlítette.

102/2009.(09.10. ) sz. Önkormányzati Képviselő-testületi határozat

A Bursa Hungarica Ösztöndíjpályázatra 1 fő nyújtotta be pályázatát„A” típusú pályázatra. Kérelmét kedvezően bíráltam el. A továbbiakban az ÁSZF szerinti határidőket betartva teljesítjük az adatszolgáltatást.

2. Átruházott hatáskörök

Szoc. étkeztetés megállapítása


1 fő

Rendkívüli gyermekvédelmi támogatás

4 fő


5.000 Ft/fő
Lakásfenntartási támogatás (normatív)

1 fő


3.600 Ft/hó

Átmeneti segély – 



1 fő

           
           25.000 Ft

  melyből kamatmentes kölcsön



20.000 Ft

  vissza nem térítendő                                                       
  5.000 Ft

Átmeneti segély (kamatmentes kölcsön)

1 fő


25.000 Ft








3. Az előző ülést követően tett fontosabb intézkedések (Szóbeli előterjesztés)
Határozati javaslat

Fácánkert Község Önkormányzatának Képviselő-testülete a lejárt határidejű határozatok végrehajtásáról, valamint az átruházott hatáskörökben hozott döntésekről szóló beszámolót elfogadja, az előző ülést követően tett intézkedésekről szóló szóbeli tájékoztatást tudomásul veszi.

Fácánkert, 2009-11-18

